7UP วิ่ง 18% หลังคว้างานปรับปรุงคุณภาพน้ำฟาร์มกุ้ง CPF เฟส 3
7UP วิ่ง 18% หลังคว้างานปรับปรุงคุณภาพน้ำฟาร์มกุ้ง CPF เฟส 3 ล่าสุดอยู่ที่ 0.39 บาท บวก 0.06 บาท หรือ 18.18% มูลค่าซื้อขาย 41.99 ล้านบาท
7UP วิ่ง 18% หลังคว้างานปรับปรุงคุณภาพน้ำฟาร์มกุ้ง CPF เฟส 3 ล่าสุดอยู่ที่ 0.39 บาท บวก 0.06 บาท หรือ 18.18% มูลค่าซื้อขาย 41.99 ล้านบาท
16 ธ.ค. 2563

ผู้สื่อข่าวรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ล่าสุด ณ เวลา 10.38 น. อยู่ที่ 0.39 บาท บวก 0.06 บาท หรือ 18.18% สูงสุดที่ 0.40 บาท ต่ำสุดที่ 0.33 บาท ด้วยมูลค่าซื้อขาย 41.99 ล้านบาท

โดย นายมนต์เทพ มะเปี่ยม รักษาการประธานเจ้าหน้าที่บริหาร 7UP เปิดเผยว่า บริษัทลงนามในสัญญาปรับปรุงคุณภาพน้ำเพื่อการเลี้ยงกุ้งให้แก่ บริษัท เครือเจริญโภคภัณฑ์ จำกัด (มหาชน) หรือ CPF อีก 60,000 ลูกบาศก์เมตรต่อวัน นับเป็นเฟสที่ 3 และเป็นโครงการต่อเนื่องจากปัจจุบันได้ดำเนินการไปแล้วใน 2 เฟสแรก จำนวน 64,000 ลูกบาศก์เมตรต่อวัน
รวมแล้วจะทำให้บริษัททำหน้าที่ปรับปรุงคุณภาพให้กับฟาร์มกุ้งของ CPF ทั้งหมด 3 เฟส รวม 124,000 ลูกบาศก์เมตรต่อวัน คิดเป็นสัดส่วนเพียง 10% ของปริมาณน้ำในฟาร์มกุ้งทั้งหมดในประเทศของ CPF และมีโอกาสที่บริษัทฯจะขยายขอบเขตการให้บริการเพิ่มขึ้น และข้อสำคัญยังไม่นับรวมกับโอกาสในการขยายตลาดไปยังฟาร์มกุ้งในต่างประเทศของ CPF อีกด้วย
“บริษัทฯให้ความสำคัญกับธุรกิจสาธารณูปโภค เพราะมองว่าเป็นธุรกิจที่อยู่ในพื้นฐานสำคัญของประเทศ และนับเป็นหนึ่งในกลุ่มธุรกิจไม่กี่กลุ่มสามารถรักษาการเติบโตภายใต้ภาวะเศรษฐกิจเติบโตถดถอย สะท้อนให้เห็นว่าแผนยุทธศาสตร์ของบริษัทฯที่วางไว้ ดำเนินมาถูกทาง บริษัทฯยังคงมุ่งมั่นมองหาโอกาสในการลงทุนธุรกิจสาธารณูปโภคและธุรกิจเกี่ยวเนื่องต่อไป” นายมนต์เทพ กล่าว
ขณะที่ความคืบหน้าการลงทุนของบริษัท โกลด์ ชอร์ส จำกัด (GS) ซึ่งเป็นบริษัทลูกดำเนินธุรกิจพัฒนาระบบสาธารณูปโภคด้านการประปา อยู่ระหว่างดำเนินการเพื่อลงนามในสัญญาขายน้ำดิบในจังหวัดภูเก็ตให้กับการประปาส่วนภูมิภาค (กปภ.) เฟสที่ 2 อีก 40,000 ลูกบาศก์เมตรต่อวัน คาดว่าน่าจะลงนามได้ภายในไตรมาส 1/64
ส่วนการลงทุนในหน่วยธุรกิจอื่น ๆ ภายใต้บริษัท สตาร์แก๊ส จำกัด มีแผนจะขยายจำนวนสถานีให้บริการน้ำมัน (ปั๊ม) ภายใต้แบรนด์ PTT เพิ่มเติมอีก 3 สถานี และมุ่งให้ความสนใจธุรกิจ Non-oil ร้านกาแฟอะเมซอน(Amazon) โดยบริษัทวางแผนจะขยายสาขาเพิ่มเติมทั้งในสถานีบริการน้ำมันและนอกสถานีบริการน้ำมัน (Stand Alone) ในปี 64 เนื่องจากเห็นว่าจะเป็นส่วนธุรกิจที่จะสร้างส่วนต่างกำไร (มาร์จิน) สูง และเป็นธุรกิจที่อยู่ในชีวิตประจำวันของผู้บริโภคส่วนใหญ่
 